- APOCALIPSIS
- <
- 5
- >

5
Le'ec ada' a ju'um a jadi' a Cristo a jede'ec u jebiqui.
1 Pues te'i. Tu yaj seeb c'ü' u yaj toj a Dios a tina'an tuwich a silla chumuquili, te'i in wilaj a ju'um a cotz'a'ana. Tu ca' xeelil tz'iiba'an. Yan siete p'eel u tüc'beeb.*Is 34:16; Ez 2:9; Rev 10:2,8; Rev 20:12; Is 8:16; Is 29:11; Dn 8:26; Dn 12:4; Rev 6:1 2 In wilaj ilic jun tuul u yaj xa'num a Dios ti ca'an a yaab u muc'u. —¿Ma' wa yan mac a chucul u yanil ca' u jebe' a ju'um ado' a cotz'a'ana? ¿Ma' wa yan mac a chucul u yanil ca' u lit'i' u tüc'beeb?— cu t'an aj xa'num abe' a yaab u muc' ti chichi. 3 Ma' cüxtabi ma'ax jun tuul ti ca'an, ma'ax ti lu'um, ma'ax yalam lu'um a qui' u jebic u cha'antic a ju'um ado' a cotz'a'ana.*Jn 1:18 4 Uchi in woc'ol ti yaab u men ma'ax mac a cüxtabi a qui' u jebic u cha'antic a ju'um ado'o. 5 —Ma' a woc'ol,— cu t'an ten jun tuul tu yaamoo' a nucuch winiqui. —Le'ec a jun tuul aj Israel tu yaamoo' u mam aj Judaja, “baalum,” cu t'anoo' ti'i u men uchi u ganar. U mam ilic aj David ala'aji. Le'ec, jede'ec u paatal u jebic a ju'um a cotz'a'ana. Jede'ec u paatal u lit'ic a siete p'eel u tüc'beebe,— cu t'an ten jun tuul tu yaamoo' a nucuch winiqui.*Gn 49:9; He 7:14; Is; 11; Ro 5:12; He 2:10; He 7:25
6 Pues te'i. Ca' in cha'antaja, jeda' a Carnerojo*Tümünyuc. Wa'an ti que'en chumuquil tuba tina'an a Dios a xooya'an u men a cuatro tuul a baalche' y a veinticuatro tuul a nucuch winiqui. Que'en a Carnero abe' te'i jabix ilic ti quimsabiji. Yan siete tziit u xulub. Yan ilic siete cuul u nec' u wich. Le'ec u nec' u wich abe'e, le'ec a siete tuul u Püsüc'al a Dios a tücaa'bi ca'ax tubajac yoc'olcab.*Is 53:7; Jn 1:29; Zac 3:9; Zac 4:10; Rev 4:5 7 Naatz'i a Carnero†Tümünyuc abe' tu tzeel a Dios a tina'an tuwich a silla chumuquili. U ch'a'aj a ju'um a cotz'a'an a que'en tu yaj seeb c'ü' tu yaj toj a Dioso. 8 Le'ec ca' u ch'a'aj a ju'um abe'e, xonlajoo' a cuatro tuuloo' a baalche' etel a veinticuatro tuuloo' a nucuch winic tu taan a Carnero‡Tümünyuc abe'e. Tulacaloo' boon a nucuch winiqui, yanoo' u arpa tu c'ü' jujun p'eel. Yanoo' ilic u jaay oro a jujun tuulu. Tuda'an etel pom. Ma' chucul pom abe'e. Le'ec abe' u t'an a hermano ti'i a Dioso.*Rev 14:2; Rev 15:2; Sal 141:2; Rev 8:3,4 9 U c'ayintajoo' a tumul c'aya. —Jadi' inchech qui' a ch'a'ic a ju'um ada' a cotz'a'ana, y a lit'ic u tüc'beeb. Qui' a betic abe'e, u men quimsabeech. Le'ec ti quimeeche, yanoo' a cristiano a qui'cuntajoo' etel a Dioso. Ichil a jujun muuch' a cristiano a jumpaayoo' u wich u t'ana, yan a jujun tuul tu yaamoo' a qui'cuntajoo' etel a Dioso. Baalo' ilic ichil jujun p'eel aj meen caja, ichil jujun p'eel a nucuch caja, tulacal.*Sal 40:3; Rev 4:11; Mt 26:28; Hch 20:28; Ro 3:24-26; He 9:12; 2 P 2:1; 1 Jn 1:7; Dn 4:1; Dn 6:25 10 A tz'ajoo' boon a qui'cuntajoo' etel Dios ti jun muuch'oo' tu bajil. A wocsajoo' ilic ala'oo' ti'i aj mansaj t'an a cristiano ti'i ti Dios. Bel ilic a ca'a a tz'aa' ca' uchucoo' u tücaa' yoc'olcab,— cu t'anoo' a nucuch winic ti tanoo' u c'ay.*Ex 19:6
11 Pues te'i. Le'ec a Dioso, que'en ichil u silla chumuquil. Tu xoy ala'i que'enoo' a baalche' a cuxa'ana, y boon a nucuch winiqui. Tu xoy abe'e, in wilaj y in wu'yaj u yaabil u yaj xa'num a Dios ti ca'ana. Top mani tu pach u yaabil tu jajil. Ma' eela'an boon mil tuul.*Dt 33:2; Sal 68:17; Dn 7:10; He 12:22 12 Uchoo' u t'an ti chich. —Le'ec a Carnero§tümünyuc a quimsabiji, qui' u c'ümic u yanil. Qui' u c'ümic u ayic'alil, u seebil u yool, y u muc'. Qui' u tz'ocsabül u yanil. Qui' u yaalbül u qui'il, tulacal,— cu t'anoo' u yaabil u yaj xa'num a Dios ti ca'an ti chich.
13 Pues te'i. In wu'yajoo' ilic u t'an tulacal a c'u' a betabi ichil a ca'ana, tuwich a lu'umu, yalam a lu'umu, ichil a c'ac'naaba, tulacal. —Le'ec a Dios a tina'an tuwich silla chumuquil u yet'oc a Carnerojo*tümünyuc, qui' u yaalbüloo' u qui'il. Qui' u tz'ocsabüloo' u yanil. Qui' ti yanoo' u muc' ti tücaa'. Qui' u yaalbül abe' jumpul,— cu t'anoo' tulacal abe' a c'u' a betabiji.*Fil 2:10; 1 Cr 29:11; Ef 3:21; Jn 5:23 14 —Ca' yanac ti baalo',— cu t'anoo' a cuatro tuul a baalche' a cuxa'anoo'o. Xonlajoo' a nucuch winiqui. U c'ajsajoo' a ca' tuul a cuxa'anoo' jumpulu.

- APOCALIPSIS
- <
- 5
- >

*5:1 Is 34:16; Ez 2:9; Rev 10:2,8; Rev 20:12; Is 8:16; Is 29:11; Dn 8:26; Dn 12:4; Rev 6:1

*5:3 Jn 1:18

*5:5 Gn 49:9; He 7:14; Is; 11; Ro 5:12; He 2:10; He 7:25

*5:6 Tümünyuc

*5:6 Is 53:7; Jn 1:29; Zac 3:9; Zac 4:10; Rev 4:5

†5:7 Tümünyuc

‡5:8 Tümünyuc

*5:8 Rev 14:2; Rev 15:2; Sal 141:2; Rev 8:3,4

*5:9 Sal 40:3; Rev 4:11; Mt 26:28; Hch 20:28; Ro 3:24-26; He 9:12; 2 P 2:1; 1 Jn 1:7; Dn 4:1; Dn 6:25

*5:10 Ex 19:6

*5:11 Dt 33:2; Sal 68:17; Dn 7:10; He 12:22

§5:12 tümünyuc

*5:13 tümünyuc

*5:13 Fil 2:10; 1 Cr 29:11; Ef 3:21; Jn 5:23

© 2012 WBT